b'\n_START_ARTICLE_\nIeri \xc8\x99i m\xc3\xa2ine\n_START_SECTION_\nSecretul lui Wilhelm Storitz (fragment)\n_START_PARAGRAPH_\n\xc3\x8en localitatea Ragz din Ungaria, francezul Henri Vidal vine s\xc4\x83 asiste la c\xc4\x83s\xc4\x83toria fratelui s\xc4\x83u Marc cu Myra Roderich. Dar s\xc4\x83rb\xc4\x83toarea este tulburat\xc4\x83 de germanul Wilhelm Storitz, dornic s\xc4\x83 se r\xc4\x83zbune pentru c\xc4\x83 fusese respins de t\xc3\xa2n\xc4\x83ra mireas\xc4\x83. Iar Wilhelm se afl\xc4\x83 \xc3\xaen posesia unei inven\xc8\x9bii care \xc3\xael ajut\xc4\x83 s\xc4\x83 se fac\xc4\x83 invizibil.\n_START_SECTION_\nAventurile familiei Raton\n_START_PARAGRAPH_\n\xc3\x8endr\xc4\x83gostit de t\xc3\xa2n\xc4\x83ra Ratine, un t\xc3\xa2n\xc4\x83r vrea s\xc4\x83 ajute familia de \xc8\x99obolani Raton s\xc4\x83 urce \xc3\xaenapoi pe scara evolutiv\xc4\x83, dup\xc4\x83 ce fusese adus\xc4\x83 la stadiul de stridii de c\xc4\x83tre un vr\xc4\x83jitor malefic.\n_START_SECTION_\nDomnul Re-Diez \xc8\x99i domni\xc8\x99oara Mi-Bemol\n_START_PARAGRAPH_\n\xc3\x8entr-un or\xc4\x83\xc8\x99el elve\xc8\x9bian apare un organist misterios, ale c\xc4\x83rui practici muzicale \xc3\xaencalc\xc4\x83 regulile obi\xc8\x99nuite \xc8\x99i \xc3\xaensp\xc4\x83im\xc3\xa2nt\xc4\x83 copiii din cor.\n_START_SECTION_\nDestinul lui Jean Mor\xc3\xa9nas\n_START_PARAGRAPH_\nJean Mor\xc3\xa9nas este condamnat la 20 de ani de \xc3\xaenchisoare pentru o crim\xc4\x83 pe care nu el a comis-o. C\xc3\xa2nd un misterios domn Bernadon \xc3\xaei ofer\xc4\x83 ocazia s\xc4\x83 evadeze, el profit\xc4\x83 de aceasta, dar ceea ce descoper\xc4\x83 la \xc3\xaentoarcerea acas\xc4\x83 \xc3\xael pune \xc3\xaen fa\xc8\x9ba unei alegeri capitale.\n_START_SECTION_\nEscrocheria\n_START_PARAGRAPH_\n\xc3\x8en timpul unei c\xc4\x83l\xc4\x83torii maritime de la New York la Albany, un afacerist american se laud\xc4\x83 c\xc4\x83 a descoperit scheletul unei fiin\xc8\x9be gigantice, disp\xc4\x83rut\xc4\x83 cu mii de ani \xc3\xaen urm\xc4\x83.\n_START_SECTION_\n\xc3\x8en secolul XXIX. O zi din via\xc8\x9ba unui ziarist american \xc3\xaen anul 2889\n_START_PARAGRAPH_\n\xc3\x8en palatul de aur al publica\xc8\x9biei Earth Herald, Francis Bennett se ocup\xc4\x83 de probleme de zi cu zi ale imperiului pe care \xc3\xael conduce: studiul planetei nou-descoperite Gandini, problemele de comunica\xc8\x9bie cu Jupiter, revolu\xc8\x9bia de pe Marte, protestele Marii Britanii legate de anexarea lor la Statele Unite, starea de s\xc4\x83n\xc4\x83tate a pre\xc8\x99edintelui, necesit\xc4\x83\xc8\x9bile de reclam\xc4\x83 sau angajarea de noi inventatori.\n_START_SECTION_\nEternul Adam\n_START_PARAGRAPH_\nUn istoric din viitor descoper\xc4\x83 jurnalul unui grup de supravie\xc8\x9buitori ai unui cataclism planetar. El afl\xc4\x83 astfel c\xc4\x83 lumea lui (Atlantida) s-a ridicat din ape odat\xc4\x83 cu scufundarea continentelor care au existat odat\xc4\x83 pe P\xc4\x83m\xc3\xa2nt \xc8\x99i pe care \xc3\xaenflorise o civiliza\xc8\x9bie la fel de m\xc4\x83rea\xc8\x9b\xc4\x83 ca aceea c\xc4\x83reia \xc3\xaei apar\xc8\x9bine el, dar ai c\xc4\x83rei supravie\xc8\x9buitori au revenit la stadiul de barbarie obliga\xc8\x9bi fiind s\xc4\x83 supravie\xc8\x9buiasc\xc4\x83 pe noul p\xc4\x83m\xc3\xa2nt.\n_START_SECTION_\nTraduceri \xc3\xaen limba rom\xc3\xa2n\xc4\x83\n_START_PARAGRAPH_\nCulegerea de povestiri nu a fost tradus\xc4\x83 \xc3\xaen limba rom\xc3\xa2n\xc4\x83.'